
A represión en Culleredo: 
unha aproximación inicial 


Carlos Perelra Martínez 


Panorámica de Culleredo na II República 

Os partidos políticos e o asociacionismo 

Foi Culleredo un concello fortemente politizado na II a 
República. Inicialmente, toma o poder o comité local da "Organi- 
zación Republicana Gallega Autónoma" (ORGA), que copa, en 
maio de 1931, logo dun período de Xestoras, a totalidade da 
Corporación Municipal, aínda que, co tempo, logo do seu paso 
polo "Partido Republicano Gallego", membros desta Corporación 
militarán no "Partido Republicano Radical", outros no "Partido 
Nacional Republicano" e outros serán republicanos indepen- 
dentes. Funcionarán tamén un "Radio Comunista Comarcal" 
(Vilaboa-Rutis), con grande influencia no municipio, tres agrupa- 
cións parroquiais de "Izquierda Republicana" (Burgo, Celas e 
Sueiro), unha da "Unión Regional de Derechas" (CEDA) (Burgo), 
outra das "Juventudes de Acción Popular" (JAP) (Burgo), unha da 
"Juventud Socialista" (Burgo), unha do "Partido Radical- 
Socialista" (de ámbito municipal) e dúas do "Partido Agrario 
Español" (Culleredo e Orro). 

Respecto das asociacións culturais, actuarán o "Ateneo de 
Rutis", a máis importante, o "Club Obrero" (da Corveira, Rutis, 
vinculado ao PCE), o "Centro Cultural" do Burgo, a "Sociedad 
Recreativa e Instructiva Liceo de Sésamo", a "Sociedad Recreativa 
e Instructiva de Culleredo", o Ateneo Libertario "Campo Libre" 
(Almeiras) e o "Centro Cultural y recreo de la Juventud Católica" 
de Vilaboa (Rutis). 

Existirán sindicatos agrarios da CNT en Culleredo, Almeiras, 
Castro e Laxe (Rutis), Sésamo, Celas de Peiro, Orro e Sueiro e un 
sindicato de "Campesinos y Oficios Varios" do Burgo e os seus 
arredores tamén anarcosindicalista. 

Da "Unión Mutualista Campesina" funcionarán seccións en 
Culleredo, Sésamo e Almeiras; unha agrupación local da "Alianza 
de Labradores" (Celas), vencellada ao PRR-S), e da UXT dúas 
sociedades de traballadores da terra en Celas, da UXT. 

Con persoas de filiación diversa teríamos "La Mutua Cam- 
pesina" (Sueiro), "La Unión Agricultora" (Celas), "La Nueva" 
(Castelo) e "La Unión" (Castelo). 

Vencelladas aos conservadores serán as Unións Agrarias de 
Celas, Orro, Veiga, Sueiro, Ledoño e Culleredo, e outra "Unión 
Ganadera" de Almeiras. 

Na fábrica CROS existirá unha "Hermandad para obreros de 
la Sociedad Anónima CROS. Fábrica de La Coruña", amarela, e un 
Sindicato "Unión de Industrias Químicas" (Burgo), do que non 
sabemos a filiación. 

De seguros mutuos de gando serán "La Protectora" (Rutis), 
"E1 Progreso" (Rutis), "La Protectora" (Celas) e "La Benéfica" 
(Culleredo), "Unión Ganadera" (Almeiras). Funcionará igual- 
mente a Asociación de Mutualidad Transportista" (Rutis). 

E queda o pintoresco "Comité Regional Gallego para la 
defensa de la República Española", radicado na Coruña pero co 
seu presidente e algunha directivas domiciliados en Orro (Pereira 
Martínez, 1996, 1997a, 1998c, 2001a, 2001b). 

O transcorrer da República 

Aínda que hai pequenos roces por asuntos relixiosos (incauta- 
cións de cemiterios, procesións...) enimizade manifesta entre os 
cenetistas e o alcalde cullerdense Electo Carballo -personaxe moi 
interesante-, ou episodios de puntual violencia especialmente 
durante as folgas xerais (1932, 1933, 1934) coa colocación dalgiins 
petardos na vía do ferrocarril, ou na igrexa do Burgo) os tempos 
republicanos van transcorrendo con relativa calma en Culleredo. 

A situación volverase máis conflictiva en 1936; así, nas elec- 
cións de febreiro de 1936 se producirán algiins tiroteos (interven- 
tores da Fronte Popular, e igual os dos partidos de dereitas, 
andaban armados), problemas nalgunhas mesas electorais e 
mesmo, nun encontro coa Garda Civil, morrerán dúas persoas). 

Nos meses seguintes queimarase a igrexa de Almeiras, e 
haberá conflictos con algúns párrocos (Almeiras, Sueiro, Orro, 
Culleredo, Burgo), incáutanse as rectorais de Vilaboa e Orro. 
Debemos salientar que algúns destes cregos, como o de Almeiras 
ou o do Burgo, eran ideoloxicamente de extrema dereita. 

Os sucesos de xullo de 1936 

Respecto aos acontecemento de xullo de 1936, a prensa 
informa que durante os primeiros días, a Fronte Popular tivo 
controlado Culleredo. Puxéronse varias bombas: unha delas na 
horta da casa de Emiliano Moscoso, con poucos danos, e outra 

noutra casa, esnaquizando varias habitacións, aínda que non 
houbo, en ningún caso, feridos. Tamén se colocaron bombas nas 
igrexas do Burgo, Culleredo e Sueiro, sufrindo esta última desper- 
fectos, e asaltáronse varias casas, sufrindo ameazas o crego. 
Producíronse bastantes tiroteos, sobre todo nocturnos. Varias 
persoas de varias parroquias sufriron agresións, aínda que sen 
danos. A Garda Civil detivo a varias persoas. Sabemos tamén que o 
dirixente socialista Ramón Maseda Reinante (que pasaba a 
tempada estival na súa casa da Corveira), o comunista cullerdense 
Eladio Freire García, José Muíños Fernández e outras persoas 
fixeron algunhas viaxes, de ida e volta, dende a rectoral de Vilaboa 
(convertida en Casa do Pobo) á Coruña. 

Un informante díxome que se comentaba que na estación do 
Burgo había un vagón con armas, e que logo oíron unha enorme 
explosión. 

Os militantes de esquerdas andaron á requisa de armas, indo á 
casa de Represa, na Faxe, que era militar, e tamén á Barcala. Os 
falanxistas, días despois, comezaron a facer o mesmo. 

Os mineiros de Noia pasaron por Culleredo e logo, debido aos 
problemas que tiveron en Eirís, volvéronse. Moita xente da Coruña 
agochábase nos montes da parroquia de Vilaboa. 

En Sigrás, un coche do "Castromil", que os da Fronte Popular 
levaban para recoller mineiros de Noia e Fousame, non foi -como 
di a versión oficial- incendiado para impedir o paso, senón que o 
conductor, que era novato, subiu toda a costa de Sigrás en l a veloci- 
dade, e, ao chegar onde está na actualidade a estación de servicio, 
ardeu o motor e o tiveron que abandonar, aínda que, loxicamente, o 
atravesarían, e marcharon polos montes. Isto ocorreu o día 22. 
Unha sección de Carabineiros, que ían a Carral -porque se pensaba 
que ía haber un atentado contra a traída de augas- atopárono, e, 
como era de noite, regresaron. Ao día seguinte retiraron o autobús 
e continuaron a Carral. 

Pasados estes primeiros días, e unha vez controlada a situa- 
ción polos militares sublevados na cidade da Coruña, o secretario 
do Concello de Culleredo, Emesto Fareo Jiménez, fíxose cargo do 
mesmo, en colaboración con algúns amigos militares de alto grao, e 
algúns funcionarios, porque a Garda Civil andaba por Carral e 
Ordes, aínda que de acordo con eles. Propuxo a Jorge Bermúdez de 
Casbo -irmán da antiga dirixente da CEDA Amparo Bermúdez de 
Casho-, como Subdelegado Civil de Culleredo. Fareo, nun informe 
de depuración que se lle fixo a todos os funcionarios (que quedaron 
libres de culpas) afirmará na súa declaración que el non estivera 
afiliado a ningún partido, aínda que era amigo do marqués de 
Figueroa, xefe do Partido Maurista na Provincia e deputado, de 


465 

www.memoriahistoncademocratica.org 


CARLOS PEREIRA MARTÍNEZ 


José del Moral Sanjurjo (deputado das dereitas, asasinado en 
Madrid) e doutros dirixentes das dereitas, entre eles José Calvo 
Sotelo, que o apoiara para obter a secretaría do Concello de 
Culleredo en 1925 (ARG, Gobemo Civil da Coruña, L-2855). 

O día 28 de xullo Bermúdez de Castro tomou posesión como 
Delegado militar dos servicios municipais en Culleredo, por orde 
do comandante do posto da Garda Civil de Sigrás, cabo Francisco 
García Sánchez, o cal destituíu á Comisión Xestora da Fronte 
Popular que viña funcionando. O día 30, Bermúdez de Castro é 
nomeado subdelegado de Orde Público. Segundo os nosos infor- 
mantes, non era mala persoa e non se caracterizou por ter afán de 
vinganza. 

Constituídas as Milicias axiña, en escrito do 8 de setembro de 
1936 sabemos que o capitán de Milicias da Coruña pide armas para 
as milicias do Burgo. Pouco a pouco iranse creando todas as estruc- 
turas do novo Estado fascista. 

Curiosa é unha acta municipal de 8-10-1936. Nela, o alcalde 
informa que o secretario non puido recoller as sinaturas de todos os 
concelleiros da Fronte Popular que asistiron á sesión do 11 de xullo, 
a derradeira, "porque habiendo estallado la revolución el 18 del 
mismo mes, unos concejales han desaparecido rápidamente y otros 
fallecido según averiguaciones practicadas, sin que haya sido 
posible conseguir que compareciesen a estampar su firma". 
Sorprende este interese polo formalismo legal. 

Respecto dos párrocos as opinións son variadas. Do párroco 
de Vilaboa, Acuña, a xente non fala mal, e axudou a algúns presos, 
facendo xestións en favor deles. De feito, nos libros da parroquia, 
nos que menciona o asunto da incautación da rectoral, a penas fai 
comentarios. O de Almeiras, Xoán Santos Axeitos, polo contrario, é 
acusado de axudar aos paseadores. Era un home intolerante, como 
demostra o que deixou escrito sobre a República nun dos Libros de 
Fábrica, despois da queima da igrexa. Xa tivera problemas na 
época da Fronte Popular. O crego de Sueiro, aínda que de dereitas, 
axudou a algúns fuxidos. 

As liortas intemas 

Os problemas dentro das persoas do novo Réxime comezan 
axiña. O conflicto xurdido a raíz da petición do traslado da Casa do 
Concello dende Rutis a Culleredo fará que afloren outra volta os 
antecedentes de moitas persoas instaladas no novo réxime. O 
asunto empeza o 15 de outubro de 1936, cando 53 veciños de 
Culleredo envían un escrito ao gobernador civil, pedindo que a 
Casa do Concello volva a Tarrío, onde estivera "deste tiempo inme- 
morial", dicindo que fora levada a Rutis na República, para bene- 

ficio do alcalde e secretario". Argumentan que non se cumpriran 
certos preceptos legais, e que o traslado fora feito con sixilo polo 
entón alcalde e dous concelleiros, non sabéndoo ninguén máis. 
Din, por último, que queda moi afastada para moitas parroquias, e 
que estas suman máis habitantes que O Burgo e Vilaboa. Asinan o 
escrito os cregos de Culleredo, Sésamo e Orro, Sueiro, Castelo, 
Celas e Almeiras, os subdelegados de Culleredo e Sésamo, o secre- 
tario do Xulgado e algunha xente máis, maioritariamente da parro- 
quia de Culleredo. O 21 de outubro o gobemador envíalle o escrito 
ao alcalde, para que informe. O 23 de outubro o alcalde, Bermúdez 
de Castro, envía a documentación oficial do Concello referida ao 
traslado da Casa Consistorial, manifestando tamén que "la petíción 
tiene un carácter puramente caciquil, notándose en las firmas 
algunas de autenticidad dudosa y otras de menores de edad". Di 
tamén "que la parroquia de Culleredo se ha distinguido por sus 
comités revolucionarios y sus manifestaciones o desfiles públicos 
de éstos". E conclúe dicindo que a tramitación fora legal, e que, en 
todo caso, o que terían que pedir era un referendo. 

O 24 de outubro, noutro informe, Bermúdez de Castro volve 
insistír na legalidade do acordo. Di que en Culleredo, Ledoño, etc. 
celebraban coa compracencia dalgúns dos asinantes reunións 
semanais dos seus flamantes comités revolucionarios, "y era pinto- 
resco ver los desfiles de las diez de la noche en adelante á los 
acordes de la Intemacional carretera arriba por la Villa de Rutis de 
los concurrentes á las reuniones de su feudo en Culleredo y 
Ledoño, Celas, etc., á su regreso de las mismas". Manifesta que en 
Rutís, os primeiros días do alzamento, o secretario, Lareo, e logo el 
e outros, "contenimos el movimiento sin desertar un momento de 
nuestro puesto a pesar de carecer de fuerzas, controlando su 
desarrollo y haciéndolo fracasar en todas las parroquias, la mayoría 
de los firmantes caciqueaban en un tíra y afloja exigiendo el cumpli- 
miento de sus compromisos a los elementos del Lrente Popular, que 
era el reintegro de la Casa Ayuntamiento a su guarida de Tarrío en 
Culleredo a cambio del calor y los votos facilitados en las últimas 
elecciones para Diputados á Cortes para Presidente de la República 
y para el Estatuto". 

O alcalde, en novembro de 1936, pide a substitución de Antonio 
Sánchez García, secretario xudicial e concelleiro, porque "se dedica 
en estos últimos tiempos a actividades políticas de tipo caciquil, 
incompatibles con el actual Régimen"; propón que o substitúa 
como subdelegado civil de Culleredo Manuel Iglesias Otero, 
labrego, solvente, afecto ao Movemento. O 22 de novembro de 1936 
Antonio Sánchez García, na súa defensa, manda un escrito ao 
gobernador civil dicindo que sempre foi de dereitas, e que en 

Culleredo parece que "personas influyentes en el municipio cuyos 
destinos vienen rigiendo, que hasta la fecha del movimiento 
salvador de la Patria, pertenecieron, según rumor público, a 
partidos del Frente Popular" (como Iglesias Otero). Pola súa parte, 
un informe do crego de Culleredo, Celestino Rey García, de 22 de 
novembro de 1936, di que Iglesias Otero fora o presidente da socie- 
dade da CNT, e estivera detido con toda a directiva. O 30 de 
novembro de 1936 Bermúdez de Castro (que alega que fora enga- 
nado polos seus asesores) pide a destitución de Iglesias Otero 
porque non funcionara ben nun tema e porque "también se ha 
comprobado que dicho concejal sustentó ideas comunistas"; 
propón para ocupar o posto a José Vilar García. A Garda Civil, nun 
informe de 7 de decembro de 1936, di que co nome de José Vilar 
García hai dúas persoas, unha afecta ao Movemento e outra "extre- 
mista". Considera que é mellor poñer no posto a José Pazos Touceda, 
ou a Sánchez (destituído tempo atrás, pero como consecuencia de 
que os informes do alcalde non se axustaban á realidade). Noutro 
informe da mesma data sobre a destitución de Iglesias Otero, o 
capitán da Garda Civil comunica ao gobernador civil que Iglesias 
fora proposto por Bermúdez de Castro, e que el creuno; sen 
embargo, das investigacións practicadas conclúe que "Manuel 
Iglesias Otero, persona de inmejorable conducta y antecedentes 
hasta el advenimiento de la República [fora concelleiro na Dictadura 
primorriverista], posteriormente, al fundar la Sociedad de Labra- 
dores de Culleredo, ingresó ésta en la CNT, por presión de los 
directivos de esta Agrupación sindical y que en los sucesos de 
diciembre de 1933, dicho señor fué encarcelado por pertenecer a la 
directiva de la expresada sociedad y que a partir de este momento, 
el sr. Iglesias ha seguido figurando en los partidos políticos del 
extinguido Frente Popular; pero sin que su actuación haya sido 
destacada en contra de personas y propiedades". 

Tamén o crego do Burgo, Manuel Covas Carballal -do que os 
informantes salientan o seu forte carácter- tivera problemas 
puntuais con algúns republicanos, pero ao final parece que houbo 
unha certa comprensión. E, a pesar de ser firme defensor do novo 
Réxime, tivo tamén problemas coa Falanxe, debido a que era 
carlista tradicionalista de vello. Así, o 10-8-1937 é denunciado polo 
delegado local falanxista, Rafael Osende, que di na denuncia que 
dende algún tempo atrás "viene ofendiendo públicamente a 
nuestra Organización con palabras de mofa y agresivas, en grado 
inexplicable, en contraposición con el tra to respetuoso que con él 
observan todos nuestros camaradas, que, a mi recomendación, no 
han querido ver en él mas que al sacerdote, "a pesar de su carácter 
violento y mundano, y que jamás correspondió a nuestro saludo 

levantando su mano, ha hecho objeto de una agresión a dos cama- 
radas de las Sección Femenina de esta Delegación". 

O caso foi que, o día 10 de agosto de 1937, unhas falanxistas 
estaban facendo no adro da igrexa a cuestación pro Auxilio Social, 
colocándolles insignias á xente que saía da misa. Cobas saíu da 
igrexa e, de forma descomposta e groseira, botounas do adro, 
"diciendo que aquello no era una recaudación cristiana y que el 
lugar era sagrado, rompiéndoles las insignias en la cara si volvían a 
utilizar aquel sitio para postular. Ante el estupor de todos le mani- 
festó un camarada si no temía que su actitud fuese considerada 
como falta de patriotismo, contestando él que al que tal dijese le 
pegaría un tiro". 

Continúa dicindo Osende que o escrúpulo que agora sinte 
Cobas "no lo ha sentido las numerosas veces que, en todas las 
situaciones políticas, consintió en dicho lugar, con motivo de las 
fiestas parroquiales, bailes y otros festejos de carácter no religioso 
por cierto..." 

Pídelle ao xefe comarcal da Falanxe que poña isto en coñece- 
mento da autoridade gobernativa, para que lle impoñan unha 
sanción que, "con su ejemplaridad, traiga el sosiego y la respetuosa 
cordialidad con que todos nuestros camaradas desean relacionarse 
con sus párrocos, evitandose así los futuros momentos dificiles que 
preveo, de continuar este sacerdote con su ememiga contra 
Falange". 

A represión 

Os mortos 

Rexistro Civil de Culleredo 

► 15-8-1936: Ramón Ponte Rivas: 21 anos, solteiro, xornaleiro, 
da Coruña. Apareceu no "Monte do Foxo" en Castro (Rutis). 
Hemorraxia intema. Enterro en Rutis (Pereira Martínez, 1998a; 
Lamela, 2002: 155; Pereira Martínez e Romero Masiá, 2003). 
Fora delegado, no II Congreso Extraordinario da CNT de 
Zaragoza, de "Empleados y Obreros Municipales" e "Emplea- 
dos de Comercio", ambos da Coruña. Vicesecretario de 
"Germinal". Fala en mitin da "Federación Ibérica de Juven- 
tudes", en nome da JIL da Coruña, e en mitin pola abolición da 
pena de morte, derogación da lei de vagos e maleantes e da lei 
de Asociacións, fomento das organizacións libertarias, etc. 

► 16-8-1936: Francisco Gómez Blanco: 23 anos, da Coruña, 
mestre de l a ensinanza, solteiro, apareceu na estrada Coruña- 
Santiago, km. 8, Hm. 9, na curva de Canabal, hemorraxia 

menínxea, enterro en Almeiras. Quizais sexa esta persoa a que 
viu, aínda agonizando, un dos nosos informantes, con tiros no 
ventre. Outro informante nos comentou, pola súa parte, que 
tiña tres disparos na cabeza, e que unha das persoas que foi ver 
o cadáver foi a esposa do gobemador civil, Juana Capdevielle, 
que estaba agochada nunha vivenda próxima. Tamén nos 
comentou que, ao parecer, lle puxeran enriba unha tarxeta co 
texto "Recuerdo de la primavera", ou algo semellante (Pereira 
Martínez, 1998a; Lamela, 2002: 154). 

► 19-9-1936: Antonio Vidal Roel: 56 anos, casado, labrego, natu- 
ral de Víos (Abegondo) e residente en Lubre (Bergondo). Estaba 
casado con Elisa Pan Salorio. Apareceu na estrada de Alvedro 
ao Burgo. A causa da morte foi hemorraxia menínxea, e ente- 
rrouse en Almeiras (Pereira Martínez, 1998a; Lamela, 2002: 155). 

► 23-9-1936: Manuel Abelenda Catoira: 26 anos, da Coruña, 
solteiro. Era militante das "Juventudes Socialistas Unificadas". 
Apareceu na estrada Coruña-Santiago (na costa de Canabal), 
hemorraxia interna. O enterro foi no cemiterio de Rutis 
(Pereira Martínez, 1998a; Lamela García, 2002: 155). 

► 23-9-1936: Juan Otero López: 27 anos, da Coruña, practi- 
cante. Practicante da Beneficencia Municipal na Coruña, teste- 
muñas nos comentaron que era quen facía as autopsias en 
Vilaboa. Apareceu na costa de Canabal, hemorraxia menínxea. 
Enterro en Rutis. Estaba casado con Elena Ambos Iglesias. 
Afiliado a "Izquierda Republicana" (Pereira Martínez, 1998a; 
Lamela García, 2002:155). 

► 23-9-1936: Fernando Pombo Segade: 20 anos, hemorraxia 
menínxea, apareceu no mesmo lugar que os dous anteriores, 
enterrado no cemiterio de Rutis. Veciño da Coruña, solteiro 
(Lamela, 2002: 155). 

► 25-6-1937: María García Díaz: 50 anos, costureira, da Coruña. 
Apareceu no camiño público de Peiro de Abaixo, hemorraxia 
menínxea. Enterro en Veiga (Pereira Martínez, 1998a; Lamela, 
2002: 155). 

► 31-10-1939: Restos humanos (un esquelete). A morte tivera 
lugar 8 ou 10 meses antes. Apareceu no monte de Castelo, na 
parroquia de Veiga. Enterro en Ledoño. 

Total: 7-8 mortes. 

Outras mortes violentas que aparecen no Rexistro Civil de 
Culleredo 

► 4-1-1937: José Castrujo Varela: 69 anos, peritonite séptica, 
faleceu no monte da Viña, parroquia de Sésamo. Veciño de 

Sésamo, labrego, casado con Carmen Méndez Mariño e con 7 
fillos (Lamela, 2002: 155) 

► 21-2-1937: José Picallo García: 37 anos, inscrición por orde 
xudicial, veciño de Rutís, xomaleiro, casado con Socorro Díaz 
López, con 4 fillos (Lamela, 2002: 155). Unha testemuña de 
Vilaboa dérame o seu apelido, Picallo, como un dos asasinados 
(Pereira Martínez, 1998a). 

► 5-6-1937: Manuel Delgado Novo: 21 anos, shok traumático. 
Faleceu na estación de Ferrocarril do Burgo, enterrado no 
Burgo. Veciño da Coruña, solteiro, xornaleiro (Lamela, 2002: 
155). 

► 7-9-1937: Benito Domínguez Pan: 42 anos, hemorraxia 
interna. Interveu o xuíz instructor. Veciño de Peiro de Arriba- 
Celas, labrego, casado con Manuela Cameiro Pardiñas, 3 fillos 
(Lamela, 2002: 155) 

► 6-12-1937: Antonio Sánchez Sánchez: 60 anos, 6-12-1937, 
asfixia por inmersión, faleceu no río Mero, veciño de Almeiras, 
casado con Rosa Mosquera Sar, labrego (Lamela, 2002: 155). 

► 14-12-1937: José Sánchez Doldán: 38 anos, asfixia por inmer- 
sión na ría do Burgo, veciño de Almeiras, xornaleiro, casado 
con Mercedes Suárez Martínez (Lamela, 2002: 155). 

Total: 6 mortes. 

Rexistro Civil da Coruña 

► Fernando Martínez Baldomir: Disparo de arma de fogo. 
Veciño de Vilaboa (Lamela, 1998: 183 e 2002: 137; Pereira 
Martínez, 1998a). Non se sabe a data exacta da morte, pero 
parece que foi entre o 11 e o 14 de setembro de 1936. 

► 25-1-1937: Manuel Ramiro Lorenzo: 20 anos. Pasado polas 
armas. Veciño de Vilaboa, da familia coñecida popularmente 
como os "Pemñes", prófugo en 25 de febreiro de 1937 (Pereira 
Martínez, 1998a; Lamela, 1998: 183 e 2002: 139; AMC, Libros de 
Actas da Corporación Municipal). Fora procesado no Tribunal 
Militar Territorial IV, A Coruña, causa 333/36, con Manuel 
Morano Pose, Pastor Dopazo Varela, Federico Rodríguez Ponte 
e Jesús Varela Manteiga (Dato facilitado por Eliseo Femández). 

► 27-2-1937: José Novo Paz: 57 anos. Peritonite de orixe trau- 
mática. Veciño de Veiga (Culleredo) e socio de Germinal 
(Pereira Martínez, 1998a; Lamela, 1998: 184 e 2002: 140). 

► 15-3-1937: Antonio Ramallo Gómez: 46 anos. Pasado polas 
armas. Veciño de Castro (Rutis). Tiña unha tenda e era o 
propietario do antigo local da escola de Castro-Laxe (Pereira 
Martínez, 1998a; Lamela, 1998a: 184 e 2002: 140). 

► 29-4-1937: Manuel Bestilleiro Galán: 29 anos. Pasado polas 
armas. Veciño de Culleredo, casado. (Lamela, 2002: 140). 

► 8-5-1937: José Gómez Sánchez: 41 anos. Inhibición nervosa 
consecutiva e queimaduras internas. Veciño do Portádego. 
Casado con María Naveira, con 2 fillos. Interveu o Xuíz 
Instructor (Lamela, 2002: 140) 

► 9-10-1937: Manuel Bergantiños Pose: Fusilado. 21 anos. 
Solteiro e natural de Rutis. Era da CNT. Prófugo en 25 de 
febreiro de 1937, fora capturado en marzo de 1937 na fuxida do 
monte de San Pedro, na Coruña (Pereira Martínez, 1998a; 
Lamela, 1998: 180 e 2002: 143; AMC, Libros de Actas da 
Corporación Municipal; E1 Ideal Gallego, 9-3-1937). 

► 9-10-1937: Manuel Baldomir Vázquez: 27 anos. Fusilado. 
Solteiro e natural de Rutis-Vilaboa, veciño do Portádego, zapa- 
teiro de profesión. Fora capturado na fuxida do monte de San 
Pedro (A Coruña), en marzo de 1937 (Pereira Martínez, 1998 a ; 
Lamela, 1998: 186 e 2002: 143; E1 Ideal Gallego, 9-3-1937). 

► 9-10-1937: José Rodríguez Serantes: Fora debdo na fuxidado 
monte de San Pedro (A Coruña) en marzo de 1937. No xornal 
aparece como solteiro, 29 anos, limpiabotas, natural de Avilés e 
veciño do Burgo. Sen embargo, cando é fusilado, aparece 
como natural da Coruña, casado e de 32 anos (Lamela, 2002: 
65, 143, 174; E1 Ideal Gallego, 9-3-1937). 

Total: 9 mortes. 

Rexistro Civil de Carral: 

► 3-9-1936: Juan Díaz Loureda: 28 anos. Paseado. Disparos de 
arma de fogo. Faleceu na parroquia de Veira sobre as 2 da 
madrugada e foi enterrado no cemiterio desa parroquia. 
Veciño de Rutis-Culleredo, de profesión xornaleiro (Lamela, 
2002: 153). 

► José Manuel Moledo Rodríguez: Naceu en Vilaboa en 1905, 
fillo de José e Peregrina. Era auxiliar dunha Farmacia locali- 
zada en San Andrés, 177 baixo, e domiciliado en Curro, 24-5°. 
Socio do Casino Republicano, estaba casado coa mestra de 
Corcubión Josefina Trapote Paz. Foi o representante de 
"Socorro Rojo IntemacionaT' nun acto celebrado o 14 de abril 
de 1934. Os informes policiais o cualifican de comunista. 
Tentaron detelo uns falanxistas na farmacia na que traballaba, 
pero desapareceu e nunca máis se soubo del. Pensouse que 
conseguira fuxir a Lugo. A súa esposa vestiu loito despois de 
coñecer por referencias que aparecera morto en Herves (Veira- 
Carral). Un informe policial de anos despois vén dicir o 

mesmo. Pode ser, logo, un dos descoñecidos aparecidos en 
Herves (Lamela, 1998: 109, 110, 112 e 2002: 24, 43, 46, 78, 183) 

Total: 2 mortes. 

Outros rexistros: 

> Luis Carro Aradas: Axustizado. Veciño de Almeiras, da CNT. 
É denunciado ao gobemador civil por un veciño da parroquia, 
Manuel Lantes Pan, en escrito datado o 27-7-1937, acusándoo 
de ter que ver coa queima da igrexa de Almeiras, de impedir o 
seu desescombro, de ser autor "de grandes fechorías", de que 
fora dun "centro comunista" e de que levara ao crego de 
Almeiras ante o alcalde de Culleredo para que o detivese. Non 
se sabe onde o mataron (Pereira Martínez, 1998a; Lamela, 2002: 
182, 202-204). Lantes formou parte da primeira Corporación 
Municipal franquista de Culleredo, sendo subdelegado civil 
de Almeiras (AMC, Libros de Actas, 3-9-1936). 

> José Manuel Iglesias Bartomé: Axustizado. Veciño de 
Almeiras, da CNT. É denunciado ao gobernador civil por un 
veciño da parroquia, Manuel Lantes Pan, en escrito datado o 
27-7-1937, acusándoo de ter que ver coa queima da igrexa de 
Almeiras, de impedir o seu desescombro, de ser autor "de 
grandes fechorías", de que fora dun "centro comunista" e de 
levar ao crego de Almeiras ante o alcalde de Culleredo para 
que o detivese. Non se sabe onde o mataron (Pereira Martínez, 
1998a; Lamela, 2002: 182, 183, 202-204). 

> José Muíños Fernández: Veciño de Vilaboa (Culleredo). 
Propietario dunha pequena empresa de autobuses, vivía frente 
ao "Salón Fina Sport". Preso varias veces, ao final o pasearon, 
aparecendo morto en Guitiriz, desfeito. Din os veciños que o 
denunciou Manuel García Debén, un falanxista que tamén tiña 
autobuses, coas cocheiras onde hoxe está a igrexa nova de 
Vilaboa, denunciado constantemente en Solidaridad Obrera 
como transportista de esquirois (Pereira Martínez, 1998a; 
Lamela, 2002: 184). 

Total: 3 mortes. 

Outros asasinados segundo diversas testemuñas: 

> Bartolo: Vivía fronte á igrexa de Vilaboa. Paseado (Pereira 
Martínez, 1998a). 

> Santiago e Enrique: Eran irmáns, veciños do Burgo, tíos de 
José Pereira. Eran os da taberna "O Castaño". Os levaron e os 
pasearon na Costa da Sal (Pereira Martínez, 1998a). Esta 

taberna aparece mencionada, como lugar de contactos, no 
denominado "Informe Brandariz", no que un "toupo" contri- 
buirá a desarticular parte da rede de fuxidas que dirixía Jaime 
Baella, en 1937 (Grandío, 2001: 110, 115). Segundo os nosos 
informantes, o pai de Santiago e Enrique tamén estivo preso. 

► Doldán: Veciño do Burgo. A el, e ao seu fillo, os pasearon 
(Pereira Martínez, 1998a). 

► Prego: Veciño do Burgo, paseado (Pereira Martínez, 1998a). 

► Baldomero: Veciño de Almeiras, paseado (Pereira Martínez, 
1998a). 

► Emilio Prego: Veciño de Sueiro. Estando agochado, foi 
ferido. Cando se entregou, foi paseado (Pereira Martínez, 
1998a). 

► Carril: Era natural do concello de Culleredo. Foi fusilado con 
Ramón Figueroa Vilachá (Pereira Martínez, 1998a). 

► "Meirama": Alcume dun veciño de Vilaboa. Paseado 
(Pereira Martínez, 1998a). 

► Barral: Un membro desta familia foi paseado. 

► Zapateiro do Burgo: Era do PCE. Rumoréase que o denun- 
ciou o crego de Almeiras, Santos Ageitos, im verdadeiro faná- 
tico que, segundo as testemuñas orais, denunciou a máis 
persoas para que as pasearan. 

► Manuel Sabio: Segundo testemuñas orais, foi paseado porque 
lle alugara ao PSOE un piso nunha casa que tiña no Burgo. Foi 
denunciado, ao parecer, por un irmán falanxista (Pereira 
Martínez, 1998a). 

► Ramón Fernandez N. (Naya): 20 anos, acusado de tenza de 
armas, paseado (Pereira Martínez, 1998a). 

► Ramón Figueroa Vilachá: Fora mestre en Sésamo, e era 
natural do concello de Carral. Depurado (LVG, 28-2-1937), 
sería fusilado a comezos dos 40 (Pereira Martínez, 1998a; 
1998b). 

Total: 14 mortes. Total parcial: 42 mortes 

Soldados cullerdenses do exército franquista mortos durante a 
Guerra Civil 

(Os seus nomes figuran na Cruz dos Caídos de Sésamo, inau- 
gurada en 1941): Manuel Iglesias Ramos; Jesús Pan Mosquera; 
Pedro Núñez Castiñeiras; Manuel Lorenzo Galán; Angel Buján 
Ramos; Manuel García Núñez; José Abella Santos; Claudio Rey 
Pose; Pedro Grela Castro; (roto) Manteiga Álvarez; (roto) García 
Vázquez; (roto) toa Pereiro; (roto) [Iglesjias García; (roto) Rey 
Lousa; (roto) Castro Ponte; (roto) Rodríguez Veira; (roto) Rey 

Núñez; Ignacio Rodríguez García; Ricardo González Barbeito; 
Manuel Castro González; Andrés Martínez Iglesias; Francisco 
Trigo Reboredo; José Souto Pose; Emilio Couceiro García; Eduardo 
Patiño Pedreira; Manuel Sande García; Antonio Boedo Rodríguez; 
Horacio Patiño Patiño; Reinaldo Barral Lozano; Rosendo Catrufo 
Bermúdez; Enrique Mantiñán Barral; Ramón Vilar Martínez; 
Ramón Insua Martínez; Manuel Niiñez Arenas; Antonio García 
Taibo; José López Gómez; Manuel Sande Viñas; José López Carro; 
José Pedreira García; Rosendo García Cajide; Manuel García Rey; 
Manuel Gago Hermidas; Manuel García Vázquez; Francisco Jaspe 
Loureda; Julio Ramallo Carbón; José María Pulián; Enrique Bregua 
Trigo; Antonio Veira Naya; Manuel García Trillo; Manuel Canosa 
Rioboo; José Gómez García; Antonio Ramallo Bregua; Benito 
Seoane Otero; Sergio Vázquez García; Manuel Castelo Pedreira; 
Silvestre García Candamio; Ramón Naya Seoane; Francisco 
Míguez Larrosa; Ernesto Santiso Rodríguez; Florencio Sende 
García; Francisco Patiño Méndez; César Edreira García; Ricardo 
Caamaño Mallo; Manuel Bermúdez Domínguez; José Martínez 
García; Jesiis García Díaz; Fabián Ramos Barbeito. 

Total parcial: 69 mortos. 

Total mortes Culleredo: 111 mortes. 

Fusilados ou paseados con relación con Culleredo: 

► Juana Capdevielle: Esposa do governador civil, Francisco 
Pérez Carballo. Apareceu morta en Rábade (Fernández 
Santander, 2000: 94; Lamela, 2002: 35, 50, 106, 282). Testemuñas 
da época nos contaron que estivo agochada na casa que o depu- 
tado de Izquierda Republicana, Victoriano Veiga, tiña en 
Vilaboa. Visitouna alí o cónsul de Francia na Coruña, pero 
lavouse as mans. Mandóuselle un oficio para que abandonase 
Vilaboa, e alí a foron buscar os gardas civís para levala á 
Coruña. 

Algúns dos fusilados na Coruña tiñan relación con Vilaboa, 
como o alcalde, Alfredo Suárez Ferrín (a familia tiña unha finca na 
Corveira, a de "Ferrin", e no Burgo antes), e Ramón Maseda 
Reinante, presidente da Agrupación Socialista da Coruña, que 
pasaba os veráns na súa casa da Corveira (Rutis), na que residía no 
momento da sublevación militar (Pereira Martínez, 2002a). 

Fuxidos, agochados, perseguidos, presos, exilados 

► Pastor Dopazo Varela: Tribunal Militar Territorial IV, A Coruña, 
causa 333/36. Procesado con Manuel Morano Pose, Federico 
Rodríguez Ponte, Manuel Ramiro Lorenzo e Jesús Varela 

Manteiga, ainda que non sei se eran tamén de Culleredo. En 
maio de 1938 un grupiño de presos do Penal de San Cristóbal 
(Pamplona) amotináronse para tentaren fuxir cara Francia en 
maio de 1938, e aproveitando a ocasión, case 700 presos saíron 
do penal en dirección á fronteira francesa; no camiño foron 
asasinados 185, mentres que 565 foron capturados vivos e só 
dous ou tres chegaron realmente a Francia. Entre os que 
fuxiron e despois foron capturados vivos, estaba Pastor, 
natural de Culleredo, xornaleiro de 24 anos, condenado na 
Coruña a 30 anos o 11-01-37 por rebelión militar (Dato facili- 
tado por Eliseo Femández). 

► Manuel Morano Pose: Tribunal Militar Territorial IV, A 
Coruña, causa 333/36. Procesado con Federico Rodríguez 
Ponte, Pastor Dopazo Varela, Manuel Ramiro Lorenzo e Jesús 
Varela Manteiga (Dato facilitado por Eliseo Femández). 

► Federico Rodríguez Ponte: Tribunal Militar Territorial IV, A 
Coruña, causa 333/36. Procesado con Manuel Morano Pose, 
Pastor Dopazo Varela, Manuel Ramiro Lorenzo e Jesús Varela 
Manteiga (Dato facilitado por Eliseo Fernández). 

► Jesús Varela Manteiga: Tribunal Militar Territorial IV, A 
Coruña, causa 333/36. Procesado con Pastor Dopazo Varela, 
Manuel Morano Pose, Federico Rodríguez Ponte e Manuel 
Ramiro Lorenzo (Dato facilitado por Eliseo Femández). 

► Antonio Estraviz Fariña: Foi declarado prófugo o 25-2-1937; 
non se presentara cando foi movilizado para o Exército (AMC, 
Libros de Actas da Corporación Municipal). 

► Arturo García Rodríguez: Foi declarado prófugo o 25-2-1937; 
non se presentara cando foi movilizado para o Exército (AMC, 
Libros de Actas da Corporación Municipal). 

► Manuel González Varela: Foi declarado prófugo o 25-2-1937; 
non se presentara cando foi movilizado para o Exército (AMC, 
Libros de Actas da Corporación Municipal). 

► Manuel Pedreira Rumbo: Foi declarado prófugo o 25-2-1937; 
non se presentara cando foi movilizado para o Exército (AMC, 
Libros de Actas da Corporación Municipal). 

► José Rodríguez: Foi declarado prófugo o 25-2-1937; non se 
presentara cando foi movilizado para o Exército (AMC, Libros 
de Actas da Corporación Municipal). 

► Julio Sánchez Boedo: Foi declarado prófugo o 25-2-1937; non 
se presentara cando foi movilizado para o Exército (AMC, 
Libros de Actas da Corporación Municipal). 

► José Touriñán Mateo: Foi declarado prófugo o 25-2-1937; non 
se presentara cando foi movilizado para o Exército (AMC, 
Libros de Actas da Corporación Municipal). 

► Manuel Vázquez González: Foi declarado prófugo o 25-2- 
1937; non se presentara cando foi movilizado para o Exército 
(AMC, Libros de Actas da Corporación Municipal). 

► Ramón García Folgar: O alcalde de Culleredo interésase, o 
18-2-1938, pola busca e captura deste desertor, para poñelo a 
disposición da autoridade militar (ARG, GC, L-4914). 

► Josefa González Mosteiro: De Cordeda (Rutis), foi encarce- 
rada e rapada ao cero porque o seu irmán Xosé, destinado a un 
pelotón de fusilamento en Ferrol, fuxiu a Francia; eran orixina- 
rios da Xira (Sigrás). 

► José Castro Seijo: De Almeiras. Da CNT. É denunciado ao 
gobernador civil por un veciño da parroquia, Manuel Lantes 
Pan, en escrito datado o 27-7-1937, acusándoo de que fora dun 
"centro comunista" e de que anotaba nunha libreta aos que 
non os acompañaban para impedir traballar no desescombro 
da igrexa de Almeiras, recén queimada. No momento da 
denuncia estaba fuxido (Lamela, 2002: 203). 

► José María Galán Becerra: De Almeiras. Da CNT, fora presi- 
dente do Ateneo Libertario "Campo Libre" desa parroquia 
(Pereira Martínez, 1996). É denunciado ao gobernador civil 
por un veciño da parroquia, Manuel Lantes Pan, en escrito 
datado o 27-7-1937, acusándoo de ter que ver coa queima da 
igrexa de Almeiras, de impedir o seu desescombro, de levar ao 
crego de Almeiras ante o alcalde de Culleredo, para que o deti- 
vese, de que fora dun "centro comunista" e lembrando que 
aparecera na prensa reclamado pola sustracción de armas no 
Pazo de Xustiza. No momento da denuncia estaba fuxido 
(Lamela, 2002: 202-203). 

► Nicolás Uzal Campos: Veciño do Casal (Sésamo). Fora 
concelleiro na l a Corporación Municipal, pola ORGA, perten- 
cendo posteriormente ao Partido Republicano Radical. 
Canteiro de profesión, estaba afiliado á CNT coruñesa. Estivo 
agochado os primeiros días. Capturado, levárono para matar 
nun camión, pero en Sigrás o capitán da Garda Civil, que era 
da familia dos Toubes, avisou ao crego Toubes (tristemente 
célebre pola súa implicación na represión) e este mandou que 
o ceibaran; eran os dous de Cuntis. O falanxista Emiliano 
Martís colleulle unha pistola que tiña agochada. Este falan- 
xista requisoulle unha vaca, pero logo Luis Botana, o xefe das 
Milicias de Falanxe de Sueiro fixo que lla devolveran (Uzal foi 
falar con el). Na casa de Uzal, estando el fuxido, estivo tamén 
agochado o crego de Sueiro nos primeiros días, por medo a 
represalias dos republicanos (Pereira Martínez, 1996, 1997 a , 
1998c). 

► Fernando Barbeito "O Piollo": De Sésamo-Sueiro, foi perse- 
guido polos milicianos (Pereira Martínez, 1997a). 

► Manuel Fariña Campelo: De Vinseira Pequena (Celas), fora 
concelleiro na época da Fronte Popular, directivo a finais dos 
anos 20 da sociedade "Pro Cultura" de Celas e directivo da 
"Alianza de Labradores de Culleredo", vencellada ao "Partido 
Radical Socialista". Déronlle unha malleira enorme, da que 
nunca se recuperou ben. Multado en varias ocasións Pereira 
Martínez, 1996). 

► Enrique Iglesias Rodríguez: Mestre de Celas, fora directivo da 
"Alianza de Labradores" (Pereira Martínez, 1996). Foi depu- 
rado. Traballou despachando viño, xunto coa súa muller, na 
taberna do pai de González Dopeso (os fillos deste eran da 
Falanxe). O protexeron porque era de Ourense, como o pai de 
González Dopeso, e os fillos. 

► Eustaquio: Veciño de Sueiro ou Sésamo (non podemos 
precisar). Era de "Izquierda Republicana". Queríano matar, 
polo que andou agochado. 

► Antonio Andrade: Era veciño de Goiente (Sueiro). Estivo 
preso no castelo de San Antón (Pereira Martínez, 1997a). 

► Perfecto Iglesias: Era de Sueiro. Estivo fuxido. Foi ferido 
nunha emboscada realizada por milicianos de Vilaboa e 
Culleredo. Quixérono levar a pasear en varias ocasións. 
Salvouno un maxistrado da Coruña, Marcial del Río, ao cal a 
súa muller lle lavaba a roupa. Estivo preso en San Antón, pero 
despois o liberaron sen causa contra el (Pereira Martínez, 
1997a). 

► Manuel Candamio Femández: Veciño da Laxe (Rutis). Fora 
concelleiro pola ORGA e logo militou no "Partido 
Republicano Radical". Directivo de varias asociacións de 
Rutis. Estivo encarcerado en dúas ocasións (Pereira Martínez, 
1996). 

► Jesús Candamio García: Fillo do anterior, e veciño do mesmo 
lugar. Estivo encarcerado en dúas ocasións. 

► Andrés Candamio García: Irmán do anterior e fillo de 
Manuel. Movilizado, conseguiu pasarse ao bando republicano 
durante a guerra, polo cal foi detido o seu pai e o seu irmán. 
Cando regresou da guerra, estivo preso en San Antón. Fora 
directivo do sindicato agrario da CNT de Castro-Laxe (Rutis). 

► Victoriano Veiga González: Deputado de "Izquierda 
Republicana" en 1936, pola provincia da Coruña, agochou na 
súa casa de Vilaboa á muller do gobernador civil, Juana 
Capdevielle. Fóronlle incautados os bens que tiña na parro- 
quia. 

> Ramiro Pérez Méndez: De Almeiras. Da CNT. É denunciado 
ao gobernador civil por un veciño da parroquia, Manuel 
Lantes Pan, en escrito datado o 27-7-1937, acusándoo de ter 
que ver coa queima da igrexa de Almeiras, de capitanear un 
grupo que pedía as listas dos veciños que ían colaborar na 
reconstrucción da igrexa de Almeiras, de impedir o seu deses- 
combro, e de ser presidente dun "centro comunista"; xa esti- 
vera detido anteriormente "por sus antecedentes perniciosos" 
(Lamela, 2002: 203). 

> Emilio Santos Sar: De Almeiras. Da CNT. É denunciado ao 
gobernador civil por un veciño da parroquia, Manuel Lantes 
Pan, en escrito datado o 27-7-1937, acusándoo ter que ver coa 
queima da igrexa de Almeiras, de acompañar ao qur capita- 
neaba un grupo que pedía as listas dos veciños que ían cola- 
borar na reconstrucción da igrexa de Almeiras, de impedir o 
seu desescombro, de ser o secretario dun "centro comunista". 
Di que traballa na Fábrica de Tabacos (Lamela, 2002: 203). 

> Alfredo Iglesias Ramos: De Almeiras. Da CNT. Denunciado 
ao gobemador civil por un veciño, Manuel Lantes Pan, o 28-7- 
1936. Di que estaba á fronte do "local-taberna casa de juego" 
onde se reunían os do "centro comunista" de Almeiras "para 
sus fines satánicos" (Lamela, 2002: 203). 

> Antonio Mouriño Meis: Natural de Vilaboa, estivera detido 
antes de 1936. Veciño nestes momentos de Almeiras, da CNT. 
Denunciado ao gobernador civü por un veciño, Manuel Lantes 
Pan, o 28-7-1936, que o acusa de ser acompañante dos que 
capitaneaban todo o acontecido logo da queima da igrexa de 
Almeiras. Comenta que neste momento é soldado e que xa 
estivera detido anteriormente "por sus antecedentes perni- 
ciosos" (Lamela, 2002: 203). 

> Antonio Blanco Varela: De Almeiras, da C.N.T. Denunciado 
ao gobemador civil por un veciño, Manuel Lantes Pan, o 28-7- 
1936, en relación con todo o acontecido logo da queima da 
igrexa de Almeiras. Acúsao de "pistolero" e de ter ido á súa 
casa, ameazándoo cunha pistola, para requisar armas. Di que 
parece que está, neste momento, na fronte de guerra (Lamela, 
2002: 203). 

> Francisco Blanco Varela: De Almeiras, da C.N.T. Denunciado 
ao gobemador civil por un veciño, Manuel Lantes Pan, o 28-7- 
1936, en relación cos sucesos da queima da igrexa de Almeiras, 
e de que vixiaba a casa do párroco. Di que neste momento está 
no Tercio (Lamela, 2002: 203). 

> Pedro Vázquez: De Almeiras. Era presidente da sociedade 
agraria da C.N.T. Denunciado ao gobernador civil por un 

veciño, Manuel Lantes Pan, o 28-7-1936, dicindo que acompa- 
ñara aos gardas de asalto cando foron á finca do xeneral 
Carrero en busca de armas. Di que é follalateiro e que está na 
Coruña traballando (Lamela, 2002: 203). 

► Ricardo Doldán Canedo: De Almeiras, da C.N.T. Denunciado 
ao gobemador civil por un veciño, Manuel Lantes Pan, o 28-7- 
1936, acusándoo de acompañar aos do "gmpo comunista" en 
todo o relacionado cos acontecementos posteriores á queima 
da igrexa de Almeiras. Di que nestes momentos está de 
soldado (Lamela, 2002: 203). 

► Paco "O Lancheiro": De Vilaboa (Rutis), areeiro de profesión, 
estivo perseguido. 

► Señor Galán: De Rutis, tamén estivo agochado. 

► Fernández: veciño de Sésamo, aínda que a familia era de 
Orro. Viñera da Arxentina. Persoa de esquerdas, quixérono 
matar, sendo planeado o seu asasinato nunha xuntanza de 
falanxistas. 

► Clara Veira Ramallal: Non a quixeron como mestra da escola 
de Celas (que estaba vacante) porque a súa "conducta cristiana 
y religiosa non es tan diáfana como era de desear pues alguna 
vez dejó de cumplir con párena y muchas con la santificación 
de las fiestas, [e tamén] porque, segiin me informan personas 
graves y fidedignas, tanto ella como algunos miembros de su 
familia fueron á votar á favor del Frente Popular" (AMC, 
Instrucción Pública: Informe de Manuel Andión, crego de 
Celas, de novembro de 1936. A Garda Civil de Sigrás, noutro 
informe, dicía o mesmo). 

► Benito: Da Corveira (Rutis). Tiña na horta da súa casa 
agochada, dentro dun bidé, unha emisora e armas dos fuxidos 
no 36. Debido a un chivatazo, foi defido e preso. 

► Ricardo Vázquez Fuentes: Natural de Almeiras, vivía en 
Sueiro. Foi denunciado pola Falanxe porque dicían que lle 
prendera lume ao "Castromil" que apareceu en Sigrás nos 
primeiros días do Alzamento, e porque dicían que tentara 
asaltar a Casa do Concello. Estivo agochado. Agochara nun 
castaño toda a documentación da sociedade da UXT de Sueiro. 

► Julio de Rúa: Tamén de Culleredo, foi acusado do asunto do 
"Castromil". 

► Enrique Veira Castro ("Catrufo"): De Sésamo, era do PCE. 
Condenado a morte, conmutóuselle por cadea perpetua. 
Castelo: De Rutis, foi tamén perseguido e pasouno mal. 

► "Chechulas": De Vüaboa (Rutis), do PCE, fuxido. 

► José María Louzán Martínez: Alcalde de Cuüeredo na época 
da Fronte Popular, era presidente de "Izquierda Republicana" 

do Burgo. Marcharía uns anos despois para a Arxentma (Pereira 
Martínez, 1996). 

► José Naya Regueira: Naceu en Vilaboa en 1907, fillo de José e 
Francisca, albanel e mosaísta, solteiro, e domiciliado en 
Socorro, 41-1°. Era vocal do "Sindicato de Albañiles La Aurora 
Social", da CNT, e militante do PCE. Un informe policial di 
que puido morrer en 1937, pero ao parecer conseguiu exiliarse, 
nese ano, a Arxentina (Lamela, 1998: 109, 112 e 2002: 24, 44, 46, 
79, 184). 

► Jesus Naya Regueira: Segundo os nosos informantes, fora 
ferido ao comezo do Movemento nun monte, en Castro 
(Vilaboa). Era da familia das "Bichas", os Mejutos, todos 
comunistas de Rutis), irmán de José e Manuel. Conseguiu 
fuxir, con outros, nunha lancha gasolineira dende Fonteculler 
(Rutis). En alta mar quedaron sen combusüble, e cando xa case 
tiñan disposto suicidárense recolleunos un remolcador francés, 
que os levou a Francia. Pasaría posteriormente á Península, na 
clandestinidade, estando no maquis, sendo detido e encarce- 
rado en Burgos, onde morreu. 

► Manuel Naya Regueira: Foi un dos fundadores do "Club 
Obrero" da Corveira (irmán de Jesús e José, da familia das 
"Bichas", os Mejutos, todos comunistas de Rutis) (Pereira 
Martínez, 1996). É outro dos que, con máis compañeiros, 
conseguiu fuxir unha lancha gasolineira dende Fonteculler 
(Rubs). 

► Aureliano Mejuto Iglesias: Coñecido por Mejuto, domici- 
liado en Fonte Culler (Rutis-Culleredo). Nun informe de 2-10- 
1937 dise: "No dieron resultado satisfactorio todas las averi- 
guaciones practicadas para su detención, haciéndosele un 
registo en su domicilio que tampoco ha dado resultado; 
desapareció de su domicilio en los primeros días de Agosto. E1 
17-8-1937, fue reclamado por el Comandante Sr. Mauriz por 
intentar fugarse a la zona roja. Es persona de ideas muy extre- 
mistas. No tiene antecedentes en esta Comisaría". Escapou a 
Francia, con outros compañeiros, no bou Tiburón, en 1937 
(Lamela, 62, 74). 

► José Parada Blanco: Natural de Vilaboa (Culleredo). En 
agosto de 1939 atopábase no campo de refuxiados de Argelés 
sur Mer en Francia (Anónimo, 1939: 6; AAW, 2001: biografía 
n° 1389). 

► Eladio Freire García: Naceu na parroquia de Rutis o 19 de 
xaneiro de 1902, residindo na Corveira. Coñecido como 
"Andarín" ou "Lirio". Foi un destacado membro do Partido 
Comuriista de España. En 1932 fundou, con outros veciños, o 

"Club Obrero", na Corveira, de inspiración comunista, para 
dar clases aos traballadores e labregos, organizar actos cultu- 
rais, etc., ás cales asistiron moitos veciños de Vilaboa. Asiduo 
orador en mitins do P.C.E., algúns deles en Vilaboa (xa en 1932) 
en 1933 foi candidato por este partido nas eleccións xerais, 
obtendo a candidatura comunista, en Culleredo, unha media 
de 830 votos, os máis altos de toda a provincia despois da 
cidade da Coruña. Participou tamén no movemento asociativo 
labrego da parroquia, tendo algunhas polémicas cos dirixentes 
da C.N.T.; de feito, acabaron, como xa sinalamos, por controlar 
a Sociedade Agraria de Castro e Laxe, finalmente expulsada da 
Confederación. Foi tamén vicepresidente do Sindicato de 
Albañiles y Ayudantes La Aurora Social da CNT coruñesa. A 
finais de decembro de 1935 vémolo participando nos debates 
que a Federación Local Obreira da Coruña celebrou encol das 
Alianzas Obreiras. En 1936 participa activamente na campaña 
electoral da Fronte Popular, intervindo en varios mitins. 
Forma parte da Corporación Municipal de Culleredo da 
Fronte Popular como 1° tenente de alcalde. Neste ano tamén se 
legaliza o "Radio Comunista Comarcal de Vilaboa", do que foi 
nomeado presidente. Durante os días da sublevación militar, 
participou na defensa da cidade coruñesa, e tamén estivo en 
Vilaboa con Ramón Maseda, e outros, organizando abastece- 
mentos aos que combatían nas rúas da cidade. Consolidado o 
triunfo fascista, estivo primeiramente agochado, conseguindo 
fuxir con outros compañeiros de Culleredo e arredores, 
segundo nos teñen testemuñado, nunha barcaza gasolineira, 
dende Fonte Culler. En alta mar quedaron sen combustible, e 
estaban a piques de morrer cando foron salvados por un barco 
francés. Conseguiu pasar ao bando republicano. Así, encontrá- 
molo como secretario de organización suplente de 
"Solidariedade Galega Antifeixista", en Barcelona. Tamén 
aparece unha entrevista con el na publicación "Nueva 
Galicia", figurando como obreiro da Industria de Guerra, e 
publica un artigo, "Galicia en América" (Pereira Martínez, 
2001a). En agosto de 1939 estaba en Argelés sur Mer 
(Anónimo, 1939: 6; AAW: 2001: biografía n° 741). Parece que 
logo marchou a México. 

► Jesús Freire García: De Vilaboa, irmán de Eladio. En agosto 
de 1939 estaba en Argelés sur Mer (Anónimo, 1939: AAVV, 
2001: biografían 0 742). 

► Amparo López Jean: Naceu en Vilaboa (Culleredo) o 30 de 
outubro de 1885. Trasladada dona Adela, a súa nai, como 
mestra a A Coruña -érao antes en Vilaboa-, Amparo acom- 

páñaa. E será unha das primeiras mulleres en cursar o bacha- 
relato na Coruña. Ademais de acabar os estudios de maxisterio 
na Escola Normal da Coruña, estudiou tamén canto e piano co 
músico coruñés José Baldomir, actuando en festivais benéficos. 
Fixo estudios de pintura co profesor, e excelente pintor e 
gravador, Máximo Ramos, tendo como condiscípulo, entre 
outros, a Abelenda. Muller de ideas avanzadas, casaría co 
xornalista e político republicano César Alvajar Diéguez. Tivo a 
parella cinco fillos: Amparo, Ana María, Francisco Javier, 
María Teresa e Agustín, que morreu axiña. Politicamente 
pertenceu ao Partido Galeguista, no que ingresaría o 6 de maio 
de 1935, colaborando economicamente nas campañas. Foi a 
primeira muller na Coruña en militar nesa organización polí- 
tica, formando parte do seu Comité Local en 1936. Pero o 
labor máis importante desenvolveuno na Agrupación 
Republicana Femenina da Coruña, fundada o 13 de abril de 
1933, da que foi primeiro secretaria e, a partir de finais deste 
ano, ata 1936, presidenta. Acompañou ao seu esposo, César, a 
Soria, cando este ocupou o cargo de gobernador civil a prin- 
cipios de 1936, despois do triunfo da Fronte Popular. Durante 
a Guerra Civil, logo de vivir en Madrid e en Valencia, foi secre- 
taria xeral, en Barcelona, do Grupo de Mulleres Galeguistas, e 
vocal do Comité Executivo do Partido Galeguista, que 
presidía Ramón Suárez Picallo, colaborando nos comités de 
axuda aos soldados galegos na fronte de batalla, e ocupán- 
dose de grupos de nenos, mesmo logo de iniciar o seu exilio 
en Francia, separada do seu marido e da súa filla María 
Teresa, que quedou illada en Barcelona. A parella consigue 
reagruparse en Calvados (Francia), traballando nunha 
fábrica de toallas. Alí conseguen reagruparse coas súas fillas 
María Teresa e Ana María; a outra filla, Amparo, casada co 
escritor Arturo Cuadrado, marchara exiliada a Arxentina, e o 
fillo, Francisco Javier, estivo agochado na Coruña. Coa 
ocupación nazi, a familia é trasladados a Vichy e posterior- 
mente a Montauban. Dende alí partirá a súa filla Ana María 
para tentar sacar de España ao seu irmán; Amparo, moi 
avellentada por tanto sufrimento, falecerá en Montauban o 
12 de novembro de 1942, sendo soterrada, nun primeiro 
momento, moi preto da tumba de Manuel Azaña. Mais tarde, 
por iniciativa da súa filla Amparo, e polas xestións de 
Francisco Javier, o seu fillo, os seus restos trasladáronse a 
París, para repousar xunto cos de César Alvajar, no cemiterio 
parisino de Bagueu (Pereira Martínez, 1997b, 1998b, 2002a, 
2002b, 2003). 

► Muíños: veciño de Rutis, un falanxista, Ruíz, pedíalle cartos 
para que o deixaran tranquilo; como non llos quixo dar, tivo 
que fuxir. 

► Francisco Moscoso: Acompañaba a Muíños. Pegáronlle un 
tiro. 

► Fillo de Mejuto, do Burgo: Canteiro de profesión, aparece 
mencionado polo "topo" que redacta o "Informe Brandariz", 
dicindo que se encontrara con el, e outros, en Carral (Grandío, 
2001: 112). 

► Irmán de Santiago da "Bellona": Socio do Ateneo de Rutis, 
era brigada do Exército. Foi degradado e estivo moitos anos 
preso en campos de concentración, e logo o mandaron a 
Alemania. 

► Pai de Santiago da "Bellona" e do anterior: tenente armeiro 
de Artillería, foi buscado para ser paseado na Costa do Sal, 
pero salvouse e logo estivo na fronte de Asturias. 

► Cuñado do falanxista Matilla: era de Castro (Vilaboa). Foi 
denunciado por Matilla, que prendeu lume á palleira na que 
estaba agochado cando o viñan buscar, para que o collesen. 

► Gerardo Puente Malalobos: De Celas. Xuíz municipal de 
Culleredo durante boa parte da IF República, e presidente do 
comité local da ORGA de Culleredo (el é quen proclama a IF 
Republica) (Pereira Martínez, 1998c). De familia acomodada 
(eran chamados "os cubanos" porque fixeran fortuna na illa), 
incautáronlle numerosos bens, pero parece que conseguiron 
recuperalos. Dise que era masón. 

► Manuel Puente Matalobos: De Celas, irmán do anterior. Fora 
concelleiro da ORGA nos comezos da IF República (Pereira 
Martínez, 1998c). Tamén lle incautaron bens, que logo recu- 
perou. Parece que era masón. Gerardo e Manuel eran tíos do 
que foi o recoñecido pintor galego Rogelio Puente. 

► Dosinda Vedía Buján: Mestra de Orro, fora da directiva 
fundadora do "Comité Gallego para la Defensa de la República 
Española" (Pereira Martínez, 1996). Tivo problemas coa corpo- 
ración municipal republicana. Foi cesada por dous meses (logo 
non continúa en Orro), aínda que ela, en escrito datado o 26- 
12-1936, aparte de comunicarlle a sanción que lle fora imposta, 
que pensa cumprir, ofrécese a todo, porque "en ningún 
momento dejé ni dejo de ser sinceramente afecta al Movimiento 
Salvador de la Patria, iniciado y dirigido por nuestro glorioso 
Ejército, ni a la Religión Católica, que me honro en profesar y 
me gusta enseñar a los niños". 

► Ramiro Tato Aboy: Mestre de Ledoño. Depurado (LVG, 19-3- 
1937; Garrido Moreira, 2002: 220-225). 

► Leopoldo Castro Quintáns: mestre de Almeiras, depurado 
definitivamente en outubro de 1937 (Garrido Moreira, 2002: 
220-225; AMC, Instrucción Pública; LVG, 11-2-1937). 

► Francisco Fornés Serra: Mestre do Burgo. Membro da loxa 
"Renacimiento Masónico n° 18" da Coruña, con nome simbólico 
Vladimiro, sería detido e multado (Lamela, 2002: 213, 225). 
Pertencera anteriormente á loxa Lucus n° 5 de Lugo (Santos, 
1999: 64). 

► Manuel Patiño Pedreira: Na sesión do 28 de xaneiro de 1937 
os concelleiros Manuel Otón e Benito Barbeito piden que sexa 
cesado como recadador municipal "por haber estado afiliado a 
partidos extremistas del Frente Popular como era público y 
notorio, y contrario por lo tanto por su conducta anterior al 
Glorioso Movimiento Nacional", e porque tamén pensaban 
que funcionaba mal. A proposta é aprobada e acórdase que o 
recadador deberá presentar as contas. O asunto acabará nos 
tribunais, e, en sesión de 9-3-1939, infórmase que o Concello 
gañara o contencioso contra el. 

► Jesús Mejuto Vázquez: Nacido na Coruña en 1888, mestre de 
profesión, en 1921 instálase de mestre en Celas, procedente de 
Carral e, un ano despois, en Sésamo, onde permanecerá ata 
1931. Pero xa vivía no Portádego (Rutis) cando estaba en Carral. 
Participou no Congreso Pedagóxico de 1936, foi directivo en 
varias ocasións da "Sociedad Pro-Cultura de Celas" e enfron- 
touse ao alcalde primorriverista Augusto Seijas, negándose a 
participar na "Unión Patriótica". A comezos de 1931 abando- 
nando Sésamo, dirixindo pouco despois, en 1932, o xornal E1 
Noroeste, órgano do Partido Radical-Socialista. En 1933 é mestre 
da escola do Asilo municipal da Coruña. Membro da 
Agrupación a la Tercera República, destaca nestes anos na polí- 
tica provincial, sendo candidato independente a deputado nas 
eleccións de 1933, formando parte despois do Partido 
Republicano Radical Demócrata, un dos fusionados en Unión 
Republicana, da que chegaría a ser un dos máximos dirixentes 
galegos. Nestas datas, 1935, colabora coa revista santiaguesa 
S.E.R. Foi tamén directivo da Liga de los Derechos del Hombre. 
Membro da masonería, adoptando o nome simbólico de 
Voluntad, é secretario da loxa coruñesa "Pensamiento y Acción 
n° 11". En 1936 desfíxose de todos os documentos que podían 
comprometer aos compañeiros. Foi depurado do seu posto de 
mestre. Concedéuselle pasaporte en setembro de 1936, saíndo 
para Cuba, pero durante a Guerra encontrámolo en Madrid, 
Valencia e Barcelona, cruzando a fronteira francesa en febreiro 
de 1939. Máis tarde regresará, tras moitas peripecias, a Galicia, 

permanecendo entobado, na Coruña, máis de sete anos, 
morrendo pouco despois (Pereira Martínez, 1996, 1997a, 1997b, 
2002a e 2002b). 

► Electo Carballo Matos: Naceu o 5-8-1892 no Portádego (Rutis). 
Rexentará unha coñecida reloxería na Coruña, chegando a 
viaxar a América. Presidente da sociedade cultural La Verdad 
de Rutis, en 1910. Destacado orador, membro da ORGA, máis 
tarde declararase republicano independente. Elixido conce- 
lleiro en maio de 1931, en febreiro de 1932 é alcalde de 
Culleredo, permanecendo no cargo ata marzo de 1936, cando 
entra a Corporación da Fronte Popular. A súa xestión á fronte 
do Concello de Culleredo foi fructífera, arranxándose camiños, 
construíndose fontes, pozos e lavadoiros, ampliándose o 
alumeado público a varias parroquias, conseguíndose varias 
escolas novas e buscándose mellores locais e dotacións para as 
existentes, recuperouse a feira de Peiro, incautouse, para uso 
civil, o cemiterio de Rutis, etc. Participou nas primeiras tenta- 
tivas de crear unha mancomunidade de concellos, coa Coruña 
e Oleiros, para industrializar a zona da ría do Burgo. Asistiu 
tamén ás xuntanzas de concellos galegos pro-Estatuto, aínda 
que con polémicas intervencións. Durante o seu mandato, o 10 
de agosto de 1934 o presidente da República Española, Niceto 
Alcalá-Zamora, foi recibido na Casa Consitorial. Logo do seu 
cese como alcalde, dedicouse a súa vida privada. Coa subleva- 
ción militar, queimou moita documentación e libros que 
gardaba na casa. Faleceu no Portádego o 18-7-1949. 

Os multados 

Como veremos nesta primeira aproximación, outro medio 
fundamental de proporcionar recursos económicos ao Réxime 
fascista -ademais das suscricións, das que xa falamos- serán as 
multas: desafectos ao Movemento, non colaborar dunha maneira 
acorde á posición social, infraccións de circulación, por embria- 
garse, por blasfemar, por escándalo, por facer bailes sen permiso, 
por usar aguillón na vara, por traballar os festivos, por vender pan, 
por pechar a deshora, por non colaborar co "Plato único", por 
infraccións a Abastos, por non recoller as múltiples insignias 
("Auxilio de Invierno", "Subsidio de las familias de los comba- 
tientes"), por non entregar ouro e prata. 

Sería moi prolixo facer unha enumeración de todos os 
multados dos que temos referencias. Incluíremos tan só aos sancio- 
nados por "desafectos ao Movemento Nacional". (Os datos están 
tomados de El Ideal Gallego ou ben de La Voz de Galicia, agás onde se 
especifica outra fonte). 

► 14-4-1937: Antonio Fragoso Veira (Sueiro), 2000 pts por 
desafecto ao Movemento; José Barbeito Ponte (Sueiro), 2000 
pts por desafecto ao Movemento; Manuel Presedo Varela 
(Sueiro), 500 pts por desafecto ao Movemento (vid. tamén 
Pereira Martínez, 1997 a ). Barbeito fora subdelegado civil de 
Sueiro na primeira Corporación franquista aínda que, poucos 
meses despois, será cesado (AMC, Libros de Actas, 3-9-1936 e 
12-11-1936). 

► 22-4-1937: José García Ramallo (Rutis), 2000 pts por desafecto 
ao Movemento (fora concelleiro de Culleredo coa Fronte 
Popular e presidente da sociedade de socorros mutuos "La 
Esperanza" de Rutis); Manuel Candamio Fernández (Rutis), 
1000 pts por desafecto ao Movemento. 

► 8-5-1937: Manuel Sabio González "Chorín", 2500 pts por 
desafecto ao Movemento; Manuela González, nai do anterior, 
2500 pts por desafecta ao Movemento; Manuel Sabio 
González, 1000 pts por desafecto ao Movemento. 

► 3-6-1937: Daniel Rumbo Pedreira, 500 pts por desafecto ao 
Movemento; Jesús Parcero Rabuñal, 250 pts por desafecto ao 
Movemento; Ricardo Patiño Cacheiro, 150 pts por desafecto ao 
Movemento; Horacio Sánchez Varela, 150 pts por desafecto ao 
Movemento; Celso Fiaño Taboada, 150 pts por desafecto ao 
Movemento; Dolores Pravio "La Pasionaria", 1000 pts por 
desafecta ao Movemento; Femando Santiso Eiroa (parente de 
Angel Senra, primeiro alcalde da Coruña na II a República), 500 
pts por desafecto ao Movemento. 

► 3-7-1937: Enrique Santos Ferreiro, de Rutis, 50 pts por 
desafecto ao Movemento; Florindo Vázquez "Chorín", de 
Rutis, 100 pts por desafecto ao Movemento; Elvira Lafuente, 
de Rutis, 20 pts por desafecta ao Movemento; Maximino Trillo 
Castelo, de Rutis, 500 pts por desafecto ao Movemento; 
Manuel Lafuente Gómez, de Rutis, 50 pts por desafecto ao 
Movemento; Ramón Mosquera Raposo, de Rutis, 100 pts por 
desafecto ao Movemento; Eugenio Caridad, de Rutis (fora 
presidente do Ateneo de Rutis), 50 pts por desafecto ao 
Movemento; Manuel Lafuente, de Rutis, 50 pts por desafecto 
ao Movemento; Manuela Lafuente, de Rutis, 50 pts por 
desafecta ao Movemento; Horacio Rodríguez López, de Rutís, 
25 pts por desafecto ao Movemento; Jacinto Vázquez 
Martínez, de Rutis, 25 pts por desafecto ao Movemento; 
Antonio Rumbo Cereizo, de Rutis, 500 pts por desafecto ao 
Movemento; Juan Barreiro Mañana, de Rutis, 25 pts por 
desafecto ao Movemento; Manuel Rumbo Regueira, de Rutís, 
300 pts por desafecto ao Movemento (fora presidente, en 1923, 

de "La Esperanza", sociedade de socorros mutuos de Rutis); 
Antonio Rumbo Veira, de Rutis, 100 pts por desafecto ao 
Movemento; Bartolomé García Bregua, de Rutis, 500 pts por 
desafecto ao Movemento; Vicente Ramallo Naya, de Rutis, 
250 pts por desafecto ao Movemento; Andrés Brañas Barbeito, 
de Rutis, 100 pts por desafecto ao Movemento; Ricardo 
Muíños Gestal, de Rutis, 25 pts por desafecto ao Movemento; 
Manuel Blanco Galán, de Rutis, 25 pts por desafecto ao 
Movemento; Andrés Candamio García, de Rutis, 25 pts por 
desafecto ao Movemento; Juan García Fernández, de Rutis, 
100 pts por desafecto ao Movemento; Jesús Rey Carbón, de 
Rutis, 25 pts por desafecto ao Movemento; Manuel Brañas 
Barbeito, de Rutis, 25 pts por desafecto ao Movemento; 
Joaquín García Naya, de Rutis, 75 pts por desafecto ao Move- 
mento. 

► 12-8-1937: Isolino Patiño Calviño, de Sésamo, 500 pts por 
desafecto ao Movemento; Manuel Fariña Campelo, de Celas, 
1000 pts por desafecto ao Movemento (vid. tamén Pereira 
Martínez, 1997a). 

No ano 1943 encontramos unha referencia aos "batallones de 
trabajadores". Así, o 25-3-1943, Manuel Fernández García 
(Culleredo) é multado pola Fiscalía de Taxas con 3000 pts e 3 meses 
en "batallón de trabajadores" por venda de sulfato de cobre a 
prezos abusivos. 

Outros 

► 2-3-1938: Oficio do alcalde de Culleredo ao negociado de 
incautación, sobre inmobles propiedade de Victorino Veiga, 
sito en Rutis (era o deputado de IR) (ARG, GC, L-4914). 

y 3-10-1938: O alcalde contesta escrito de 13 de setembro refe- 
rente ao cumprimento do disposto sobre descanso dominical e 
días festivos, denunciando como infractores a Juan Maceiras, 
Andrés Gómez e outros (ARG, GC, L-4914). 

► 5-1-1939: O xefe local de milicias de Culleredo avisa a 
"Orden Público" que varios obreiros do ramo da construcción 
pensan abandonar o traballo o día 6 para protestar pola supre- 
sión da semana de 44 horas. Remítese o informe a Comisaría. 

► 31-3-1939: A Garda Civil de Sigrás informa sobre Manuela 
Ferro Collazo, de Fonteculler (ARG, GC, L-4914).420-l-1940: 0 
xefe local de FET remite a O.P. un oficio contestando sobre 
traballo nunha obra. 

► 23-2-1940: O crego de Almeiras denuncia a varios veciños 
por traballar o xoves e venres santo. 

Algunhas persoas seguiron controladas durante moitos años. 
O Concello tiña un Libro de Informes de Conducta no cal figuraban 
todos os veciños cunha cualificación. No do ano 1946, por exemplo, 
figura Manuel Candamio Fernández, 66, labrador, de Rutis (conce- 
lleiro na República e preso en súas ocasións) con esta calificación: 
"Aunque de ideas tendencia izquierdista, observa buena conducta". 

O control das sociedades 

As incautacións 

Sociedad Agrícola de Rutis (Culleredo): Probablemente da 
CNT. bicautáronlle a conta corrente, que tiña 185,75 pta. (Ministerio 
de Xustiza. Comisión Calificadora Administrativa de Bens 
Incautados. Data: 11-11-1939: dato facilitado por Dionisio Pereira). 

Sociedad Arenera (Burgo): Probablemente da CNT. Conta 
Corrente (70,85 pta) Mesma fonte e data. 

A clausura dos locais 

A mediados de agosto informara a prensa que se decretara a 
clausura de centros obreiros, Ateneos, etc., de inspiración socialista, 
comunista, sindicalista, anarquista. Incautaríase o material e quei- 
maríanse os libros pemiciosos e pornográficos. Isto debeulle pasar 
ao Ateneo de Rutis, porque, logo dalgiin contacto co presidente, 
que era Ernesto Santiso Rodríguez (un célebre dirixente libertario 
coruñés que logo de pasaría á Falanxe) Jorge Bermúdez de Casbo 
remite o 5 de setembro, ao gobemador civil, toda a documentación 
do Ateneo (Pereba Martínez, 2001a). 

Informes sobre directivos de asociacións 
"La Nueva", de Castelo: 

► 30-1-1940: Informe da Garda Civil de Sigrás sobre directivos 
da sociedade de gando "La Nueva" de Castelo. Di que 
Inocencio Martínez, Manuel García, Santiago Trigo Reboredo, 
Manuel Alvarez Linares, Miguel Reboredo Pose e José 
Domínguez foran de esquerdas, pero tiñan boa conducta. 

► 24-1-1941: Outro informe da Garda Civil de Sigrás sobre 
directivos desta asociación "La Nueva" de Castelo. Todos son 
afectos ao Movemento e ningiin militara anteriormente (que se 
soubese), ¡mesmo dous dos que antes aparecían como de 
esquerdas! (ARG, GC, G-2456). 

"La Unión", de Castelo: 

► 23-2-1940: Informe da Garda Civil sobre directivos de "La 
Unión", de Castelo. Todos afectos ao Movemento e boa 

conducta; Ramón López Fero é calificado de esquerdas, non 
interviu no movemento e con boa conducta (ARG, GC, G- 
2427). 

"E1 Progreso", de Vilaboa: 

► 3-2-1940: Informe da Garda Civil sobre directivos da socie- 
dade de gando vacún "E1 Progreso" de Vilaboa. 

► Arcadio Carro Gestal: Presidente da sociedade. "Fué dete- 
nido en los primeros días de iniciarse el Glorioso Movimiento 
nacional por ser de ideas izquierdistas y creérsele complicado 
en actuaciones contrarias al mismo, no habiéndosele podido 
comprobar cosa que le perjudicara, fué puesto en libertad a los 
pocos días, y actuó en partidos de izquierda como simple 
socio, asegurándose fué por tener que trabajar en esta capital, 
siendo de buena conducta y orden". Veremos máis adiante o 
papel que xogou na reconstrucción do PCE en Culleredo no 
franquismo. 

► José Iglesias Fraga: de esquerdas, aínda que "nada se sabe 
que pudiera perjudicarlo". 

► Jesús Suárez: Tesoureiro da sociedade. "Mala conducta, perte- 
neción a izquierdas, afecto al nefasto Frente Popular CNT". 

► José Cotelo: de esquerdas, boa conducta. 

Mándase cesar a Suárez. Así o fai a Directiva (ARG, GC, G-2427). 
"La Unión", de Sueiro: 

► 23-2-1940: Informe da Garda Civil sobre directivos da socie- 
dade de socorros de gando vacún de Sueiro "La Unión". 
Rogelio Cacheiro Gianzo fora de esquerdas, tiña boa conducta 
e non se metera en nada no Movemento. 

► 2-1-1941: Informe do Concello sobre directivos de "La Unión 
de Sueiro". O alcalde de barrio de Sueiro, Manuel Gómez 
Rama, asistira á xuntanza como delegado da alcaldía, manifes- 
tando no seu informe que fora elexido secretario Angel 
Manteiga, "antiguo propagandista de izquierdas y ex-secre- 
tario de la Agraria de dicha parroquia de Sueiro". 

► 25-3-1942: Informe da Garda Civil sobre directivos de "La 
Unión" de Sueiro. 

► Jesús Martínez Martínez: de esquerdas, sen actuación, boa 
conducta. 

► Rogelio Cacheiro Gianzo: de esquerdas, sen actuación, boa 
conducta. 

► Manuel Reboredo: de esquerdas, sen actuación, boa 
conducta. 

► Pedro García Candamio: de esquerdas, sen actuación, boa 
conducta. 

► Benito Pan Calvete: de esquerdas, sen actuación, boa 
conducta. 

► José Manteiga García: de esquerdas, sen actuación, boa 
conducta. 

► José Gómez Ventureira: de esquerdas, sen actuación, boa 
conducta. 

► Juan Pan Porto: de esquerdas, sen actuación, boa conducta. 

► Ángel Martínez Manteiga: de esquerdas, sen actuación, boa 
conducta. 

Curiosamente, algiins deles eran cualificados como persoas de 
dereitas dous anos antes (ARG, GC, G-2758).Pereira Martínez, 
1997a: 82-83). 

"Sociedad de seguros mutuos de ganado vacuno del Burgo y 
Temple": 

► 12-3-1941: Informe sobre directivos da sociedade de seguros 
mutuos de gando vacún do Burgo e Temple: Rogelio 
Fernández Longueira e Celso Fiaño Taboada foran de 
esquerdas, pero tiñan boa conducta, e Antonio Picado Ansede 
"se dice pertenecía a una sociedad izquierdista en Teijeiro, de 
donde es natural, en la actualidad pertenece a Falange" (AGR, 
GC, G-2427). 

"La Unión Ganadera", de Celas: 

► 1943: Informe da Falanxe sobre directivos. Emilio Seijas 
Añón, de 25 anos, é cualificado como simpatizante de 
esquerdas, sen militar (ARG, G-2758) 

Tempos de clandestinidade 

A reorganización do PCE 

Mencionamos anteriormente a existencia dun importante 
núcleo comunista en Vilaboa, con ramificacións noutras parroquias 
cullerdenses. O seu dirixente máis destacado era Eladio Freire, de 
que fixemos antes unha reseña biográfica. Do resto dese grupo, 
Arcadio Carro Gestal, veciño da Corveira (Rutis), foi detido nos 
primeiros días da sublevación, pero posto en liberdade. Posterior- 
mente, por medo a ser paseado, estivo agochado dous ou tres anos. 
Primeiro durmía na ría do Burgo, debaixo dunha lancha, e logo 
pernoctaba nun cabazo da casa do primeiro alcalde franquista de 
Culleredo, Jorge Bermúdez de Castro. Nesta época, sufrirá o ataque 


491 

www.memoriahistoricademocratica.org 


CARLOS PEREIRA MARTÍNEZ 


a tiros duns "paseadores -un deles era dos Piñons de Vilaboa, 
falanxistas- salvándose gracias á altura da muralla da finca. 

O mesmo aconteceulle a Jesús Suárez Váquez, tamén veciño 
da Corveira (Rutis), que estivo agochado con Arcadio Carro e ao 
que tamén dispararon. Fora cofundador do "Club Obrero" da 
Corveira (Rutis) e concelleiro de Culleredo coa Fronte Popular. 

En el año 1943 existe un grupo comunista estable na 
Coruña (ese mesmo ano caeran outros) do que formaban parte 
Julio San Isidro, Gervasio García, Leonor Marta Mallo, e outros 
homes e mulleres. Consiguen afiliar a varias traballadoras da 
fábrica de Senra. Logran facerse cunha multicopista e unha 
máquina de escribir, que, para desvincular o aparato de propa- 
ganda do resto da organización, esconden cerca de Vilaboa, 
nunha finca dun irmán de Leonor (Álvarez, 1990: 70; Santidrián, 
2002: 274-275). 

Antes da caída de abril de 1947 había células en Vilaboa, San 
Pedro, e na fábrica de Armas. 

Nesta fábrica, en 1946, crease un grupo do PCE no que militaba 
José Otero González. Con motivo dunhas protestas sobre as vivendas 
dos traballadores da empresa, Lisardo Núñez Lamas puxo en 
contacto a José Otero cun "asesor laboral", que resultou ser Álejandro 
Gama Casalderrey. A partír deste momento organízase unha célula 
encargada de sacar armas defectuosas da fábrica, escamotear muni- 
ción e proporcionar información sobre armamento. En xaneiro de 
1947 a policía deu coa célula. Entíe finais de 1946 e principios de 1947 
caerán 56 persoas (Santídrián, 2002: 292; Pereira Martínez, 1998d). 

O 30 de xullo de 1947 celébrase un xuízo no salón de actros da 
Agrupación de Sanidad Militar, contra 56 persoas. Destes, eran 
veciños de Culleredo, que saibamos, Ramón Seoane Suárez 
(albanel de profesión, tiña 30 anos), Darío Caramés Bermúdez, 
Antonio Naya Regueira, Francisco Andrés Pol Loriga (nacido ca. 
1913) José Pol Loriga (irmán do anterior), Arcadio Carro Gestal 
(todos estes de Vilaboa (Rutis) e Lisardo Núñez Lamas, de 
Almeiras. Son acusados da organización de células, de repartir 
periódicos clandestinos como "Mundo Obrero", "E1 Guerrillero" 
ou "Galicia"; de labores de captación e cotización para o PCE e 
outras organizacións, de estar en relación coas partídas de guerri- 
lleiros. Infiltráranse na Fábrica de Armas. Os principais acusados 
eran Ramón Seoane Suárez (secretario sindical), Alejandro Gama 
Casalderrey e Rogelio González Suárez, que formaban o Comité 
Provincial do PCE (os dous últímos eran de Pontevedra). Para estos 
tres o fiscal pediu a pena de morte. Rebaixou a petíción de penas, 
que fixera anteriormente, para Arcadio Carro, Antonio Naya e José 
Pol Loriga. O descubrimento destas actividades fixérase pola 

policía xa a finais de 1946 (Heine, 1982: 185; La Voz de Galicia, 31-7- 
1947; Santídrián, 2002: 292). 

En notas que nos facilitou Luis Lamela, Lrancisco Andrés Pol 
Loriga sería encausado de novo na 874/49, o 9 de marzo de 1949. 
Tan pronto quedou libre, exiliouse a Arxentina. 

A esposa de Arcadio Carro sería tamén encarcerada, e raparí- 
anlle o pelo ao cero. 

Respecto de Ramón Seoane Suárez, nun artígo publicado hai 
un ano (Alonso Montero, 2002), infórmasenos que, entre as 
pertenzas que lle colleron ao ser detido, había un poema, títulado 
"Música de la Tepatía" cuxa letra, apoiada na música da célebre 
canción de Jorge Negrete "Jalisco", dicía, nalgunhas estrofas: 

Ay, qué orgullo que tengo de ser guerrillero, 

de ser camarada de los guerrilleros, 

que están en el monte y entregan su vida 

para liberarnos de la tiranía. 

¡Salud, guerrilleros [...]! 

Estes nomes cornciden practicamente cos que nos tíansmitíron 
diversos informantes, familiares dalgúns dos procesados; só 
faltaría un irmán de Darío Caramés. E unha irmá deles, Armonía 
Caramés, marcharía aos EEUU, onde sería sindicalista en Nova 
Iorque. Alí comezaría a poñer en marcha unha cadea para axudar a 
marchar de Culleredo a outras persoas: ela pagoulle a pasaxe a 
unha, e esta, logo de chegar a América, tíña que facilitarlle os cartos 
a outra para tamén poder saír, e así sucesivamente. Un dos que 
formou parte desta cadea foi Manuel Abeleira, un simpatizante da 
CNT de Vilaboa que fora presidente do equipo de fútbol "Celta de 
Rutis", e que se mstalaría en Venezuela. Morrería traxicamente en 
1973, coa súa esposa, no célebre accidente de aviación en Montrove 
(Oleiros) cando regresaba definitívamente do país sudamericano: 
só faltaban un par de mrnutos para que o avión aterrase no aero- 
porto cullerdense de Alvedro. 

Lisardo Núñez Lamas estaría preso en Burgos. Recibiría, 
segundo nos testemuñaron familiares del, moitas palizas, e tivo 
que deixar a Fábrica de Armas. Exiliaríase a Arxentma. 

A finais dos anos 40 haberá comunistas no Burgo ou en 
Alvedro (Santídrián, 2002: 306). 

A reorganización da CNT 

Destacadísimo papel na reorganización da CNT non só na 
comarca coruñesa senón en toda Galicia xogará Fernando López 
Mantiñán. Nacido no Portádego en 1909, será detido a raíz da 

fuxida do monte de San Pedro (A Coruña) en marzo de 1937; era 
carpinteiro e estaba solteiro (El Ideal Gallego, 9-3-1937). Foi conde- 
nado a 30 anos de prisión (García Durán, 2001: 94-96, 114, 119-128). 
Cando en febreiro de 1942 vén á Coruña Manuel Fernández para 
visitar a cenetistas, soubo que se estaba reorganizando o Comité da 
Federación Local da Coruña arredor de Femando López Mantiñán, 
que acababa de saír da cadea -xunto con Mario Fernández 
Granell-, Francisco Carballo Pérez, Manuel Vázquez Sampaio e 
outros. Cando regresou á Coruña, logo de saír en liberdade, García 
Durán contacta con Fernando, que o convoca para o Comité 
Rexional. Este Comité se reorganiza na primeira semana de xuño 
de 1943, celebrándose pouco despois un Pleno Rexional. Estes 
núcleos cenetistas axudaban a presos e fuxidos (Heine, 1982: 95; 
Pereira González, 1998: 237-245). Co desmantelamento parcial da 
CNT coruñesa, en 1945, Fernando López Mantiñán, membro do 
Comité Rexional, que mesmo se ocupa de misións con relación co 
Comité Nacional, e a casa do cal vixía a policía, ten que fuxir, o 
mesmo que fai García Durán, porque deran os seus nomes á policia 
dicindo que eran os responsables da organización da CNT. Hai 
unha requisitoria publicada no BOP da provincia da Coruña do 24- 
11-1945 no que o buscan a el e a Juan García Durán (Heine, 1982: 
143). Fernando López Mantiñán exiliaríase a Australia; García 
Durán permanecería agochado varios meses nunha casa labrega na 
parroquia cullerdense de Celas de Peiro; logo de posteriores vicisi- 
tudes, acabará tamén en Australia onde, a comezos dos 50, se 
rencontra con López Mantiñán. (García Durán, 2001: 12). 

Algúns apuntamentos sobre Culleredo e a Guerrilla 

1945: Manuel Ramiro Souto: Naceu en Ombre (Almeiras) en 
1925. Era albanel de profesión. En 1945 pertencía ao gmpo voante 
A da IV Agrupación do Exército Guerrilleiro, que actuaba nas 
Mariñas. Tiñan unha base en San Pedro de Nós, indo cara á igrexa 
(Heine, 1982: 127; Serrano, 2002: 159). 

Luis Lamela facilitounos unha notas que nos informan que, o 2 
de xuño de 1952, cando descansaban nunha casa coñecida como 
"de Lino", no lugar de Igrexa-Visantoña, mercé a unha confidencia 
recibida a Garda Civil de Ordes, ao mando do brigada-comandante 
Gerardo Lobeira González, con forzas do destacamento de Vizoño, 
cercou, de madrugada, a Manuel, ao que alcumaban "Souto", que 
estaba acompañado doutros dous guerrilleiros, José Galán Niiñez, 
alcumado "Dereito" e "Miguel", e Juan Couto Sanjurjo. Os tres 
guerrilleiros estaban refuxiados nunhas cortes situadas na parte 
posterior da vivenda. Rodeada a casa, e tapadas todas as posibles 
saídas, foron conminados a rendérense, sen recibiren resposta. 

Entón, a Garda Civil lanzoulles unha bomba de man, momento no 
cal os guerrilleiros abriron fogo, sendo respondido polos gardas. 
De novo os guerrilleiros tentan unha fuxida, de novo repítese o 
tiroteo, de novo se lles pide que se entreguen, pero ninguén 
resposta. Pouco despois preséntanse dous familiares de Juan 
Couto, aos que a Garda Civil mandara vir, para parlamentar. 
Despois dun breve diálogo, entrégase Couto. Pouco despois, 
compróbase que Ramiro Souto e José Galán xacían mortos a conse- 
cuencia das feridas de metralla e balas. Ramiro Souto portaba unha 
pistola "Star" calibre 9 mm n° 93765, con catro balas no cargador, 
outra pistola "Francery Patent", calibre 7, 65 mm e sete balas no 
cargador, unha bolsa con oito cartuchos desta pistola e 33 da de 9 
mm, varias fotografías de dirixentes marxistas e obxectos de aseo 
persoal. 

Este grupo levaba actuando pola zona dende comezos de 
1946. 

1947, xaneiro: Nunha ciada da Garda Civil en Vilaboa 
(Culleredo), un guerrilleiro resulta morto e outro ferido (Máiz, 
1988: 265). Non encontramos na prensa ningunha referencia a este 
episodio. 

1948: Un dos que axudaban aos guerrilleiros nas zonas rurais 
era o párroco de Santiago de Castelo. Estaba en contacto con 
Ramón Ponte, irmán do xa desaparecido nese momento Manuel 
Ponte Pedreira. Foi detido ( El Ideal Gallego, 5-11-1948; Heine, 1982: 
142). 

1948: Rosendo Sar: De Almeiras, incorpórase nesta ano á 
guerrilla, ao destacamento "Manuel Bello". Críase que o matara a 
Garda Civil en 1951 (Máiz, 1998: 183), logo de que un veciño de 
Mande de Bascoi informase do lugar onde se agochaba, enfermo; 
"Foucellas" comenta nas súas declaracións que, estando ceando na 
casa dun veciño de Mande de Bascoi, Antonio Sánchez, Rosendo 
Sar encontrábase enfermo, e o fillo do citado Antonio, Manuel, 
cunha manta que lle facilitaron, levou a Rosendo a un monte para 
agochalo, e ao cal lle levarían comida nos dous días que pensaba 
estar alí. Denunciado á Garda Civil, parece que Rosendo foi 
avisado; cando "Foucellas" e o mencionado Manuel foron ao 
monte para ver de encontralo, non apareceu (Lamela, 1993: 148- 
149). Unha testemuña que o coñeceu, familiar de guerrilleiros, 
pensa que debeu entregarse, e aínda o visitou en Almeiras 
(Culleredo) a principios dos anos 80. 

A finais de 1948, como vimos, aparece formando parte do 
grupo capitaneado por "Riqueche", e é citado por "Foucellas" 
como un dos guerrilleiros que acompañan ao anterior, e a el 
mesmo, a Paderne, a casa de Antonio Díaz Novo, para esixirlle a 


495 

www.memoriahistoncademocratica.org 


CARLOS PEREIRA MARTÍNEZ 


entrega de 60.000 pts. Ante a afirmación de Díaz de que non 
dispuña do diñeiro, "Riqueche" ordena que aforquen ao mencio- 
nado Díaz e a Manuel Vidal Maceiras, que se vira obrigado a acom- 
pañar aos guerrilleiros ata a casa de Díaz. "Foucellas" manifestará 
en 1952 que os salvou, por consideralos inocentes, disparando 
contra as cordas (Lamela, 1993: 120-121). Tamén menciona 
"Foucellas" que soubera por Riqueche, Rosendo e outros guerri- 
lleiros que lle fora imposta unha multa de 100.000 pts ao veciño de 
Betanzos Manuel Vicaría que parece que vendeu un monte de 
pinos para pagar a multa, e, nunha entrevista que mantivo persoal- 
mente con Riqueche, Rosendo e outros, pagou 30.000 pts. Tamén 
declara "Foucellas" que lle comentara Riqueche que a un tal 
Manuel Niiñez Cortés, "Jerónimo de Souto", lle impuxeran unha 
multa de 50.000 pts, e que o citado Manuel Núñez entrou a 
Riqueche, Rosendo e outros guerrilleiros entre catro e cinco mil 
pesetas, facéndose logo varias entregas (Lamela, 1993: 149). 
Obviamente, se Rosendo Sar formaba parte do grupo de 
"Riqueche" participaría no resto das súas accións. 

18-10-1948: Cae en Tarrío (Culleredo) o guerrilleiro Manuel 
Pose Naya, natural e veciño de Toroño (Culleredo). Foi nunha 
ciada da Garda Civil; viñan de recoller unha multa (Heine, 1982: 
239). Ao parecer, o día 13 de outubro, nunha acción, conseguiron 
6000 pts, pero, como querían máis, quedaron para outro día para 
recoller o resto. Informada a Garda Civil, preparou unha ciada. O 
día 18 un guerrilleiro foi recoller o que faltaba (50000 pts). Houbo 
un tiroteo e morreu Manuel. Ocupóuselle unha pistola calibre 7,65 
(El Ideal Gallego, 20-10-1948). 

3-3-1950: Cae en Ledoño (Culleredo) Andrés Varela Rumbo 
(Heine, 1982: 247). 

De testemuñas orais, tomamos os seguintes datos: 

► En Vilaboa, os falanxistas Rogelio Brañas e outro alcumado 
"Carilla", que era músico, colleron a un guerrilleiro. 

► Manteiga, alcumado "O Faballón", da Laxe (Ruhs). Dise que 
estivo na guerrilla. Os guerrilleiros agochábanse nunha casa 
no Portádego (Rutis) -xa desaparecida-; unha vivenda grande 
que estaba ao lado de onde radicou o bar do equipo de fútbol 
hai uns anos. Con el tamén estaba outro guerrilleiro da parro- 
quia, de nome Aurelio Blanco. Tamén outro dos irmáns Naya 
(probablemente Antonio) andaba agochado, colaborando coa 
guerrilla. Estivo preso. Estaba moi relacionado cun coman- 
dante do exército que fuxira do "castillo" (¿de San Antón?) e 
que preparaba propaganda na imprenta de Artillería; este 
militar fuxira, xunto co "Faballón", e con Aurelio, pola bahía. 

Outros informantes din que tamén tiñan agochadas armas no 
faiado da rectoral de Rutis. 

► En Celas de Peiro mataron a un guerilleiro e o enterraron no 
monte cun cartel que dicía "por traidor". 

► Manuel Riobóo, veciño de Almeiras, foi acusado de axudar á 
guerrilla, e fuxiu, residindo na Arxentina. Anos máis tarde 
regresaría. 

► Había xente de Celas que dicían que eran "do Foucellas", 
roubando ou pedindo diñeiro, que había que deixar nun lugar 
estipulado. Roubáronlle a Gumersindo, de Orro e a Lamelas, 
de Celas, entre outros. 

► Un home de San Pedro de Nós, casado en Alvedro (Cullere- 
do), foi guerrilleiro e o mataron. 

